Před něšto časom dožiwich koncert, na kotrymž měješe spěwar hižo při druhim spěwje swoje ćeže z tekstom. Tež hakle krótko do wustupa zestajena skupina so hišće cyle na so zwučiła njebě. A tola bě to přijomny wječor ze sympatiskim wuměłcom. Bě ze wšeho spočatka pytnyć, zo so wón za swoju hudźbu hori a z njej swoje zaćišće, wobkedźbowanja a mysle wuměłsce přetwori. Sym krasny wječor dožiwił, byrnjež hudźbnik profi w tym zmysle njebył, zo je wot wuměłstwa žiwy. Hižo naspomnjene wustupowanje by drje něchtóžkuli samo jako njeprofesionelne škrěł.
Hdyž so dźensa wo profesionelnym wuměłstwje rěči, potom su z tym husto wšelke wočakowanja zwjazane kaž na přikład, zo su wuměłče přeco přihotowane, zo su wuměłcy koncentrowani, zo swój wukon na dypk přinjesu. Hač k postajenemu časej předstajenja abo někajkemu terminej za wotedaće. Njewotwisnje wot jich naladow, starosćow a začućow.
szl_Latn slk_Latn